Rowers oorval 3 tuinwerkers by Brits | Netwerk24
Deur Jana Marx 22 Augustus 2019 19:47
Lt.kol. Amanda Funani, polisiewoordvoerder in Noordwes, sê die tuinwerkers, tussen 24 en 28 jaar oud, was besig om in die tuin te werk toe die drie rowers die erf binnekom en vuurwapens op hul rig. Die een slagoffer is met draad vasgebind.
Die rowers het die werkers saam met hulle die huis ingeneem en die huis deursoek. Hulle het ’n DVD-speler, ’n klankstelsel, skoene, klere en twee Nokia-selfone gesteel.
Dis nie duidelik waar die inwoners van die huis in daardie stadium was nie.
Die rowers het daarna gevlug.
Die tuinwerkers is ongedeerd. Die polisie ondersoek ’n saak van huisroof.
Meer oor: Mamogaleskraal | Brits | Tuinwerkers Beroof | Tuinwerkers | Huisroof
Man in hof wat 2 vroue in Greyton glo aanval
Wag, verdagte geskiet toe skote in Boksburg klap